Quin és el tema principal d'aquest text?
El psychobilly és un estil musical de naixement exclusivament anglès. Recau sobre The Meteors l'honor d'obrir l'etiqueta de psychobilly com un gènere musical, tot i que el terme era utilitzat per The Cramps abans dels 80's en alguns dels seus cartells, tot i que sempre van dir que aquella paraula, extreta d'un tema que cantava en Johnny Cash, no era un estil de música, sinó una paraula per cridar l'atenció. El psychobilly és una evolució estètica i musical del rockabilly que havien actualitzat els Stray Cats i que van gaudir de cert èxit al Regne Unit. Molts cops s'emparenta el psychobilly amb el punk, però segurament més per actitud i per la velocitat de la música que per altres motiu. Només cal fixar-nos en les primeres bandes angleses com The Restless, The Guanabatz o The Sting-Rays per veure que estèticament s'enquadraven dins de l'estètica rockabilly, tot i que presentaven lletres relacionades amb el sexe, la ciència-ficció o les pel·lícules de terror. Aquesta primera fornada de grups psychobillys actuaven de manera recurrent al Klub Foot, els baixos de l'Hotel Clarendon Ballroom (ara ja derruït) i que amb una capacitat per 900 persones va ser el centre de pelegrinatge de seguidors de tota Europa. Amb el nom d'Stomping At The Klub Foot es van editar una sèrie de CDs i LPs amb el millor del psychobilly que va actuar a la sala.
A partir de la segona meitat dels 80's apareix una segona fornada de grups que acceleren encara més la música, i exageren la seva estètica. Els tupés i la roba americana dels 50's que havia marcat els grups de la primera època, es torna ara més exagerada. Bandes com Klingonz, Mad Sin o sobretot Demented Are Go es deixen tupés molt extremats, comencen a utilitzar maquillatge i les seves lletres es tornen encara més exagerades, tractant assassinats i conductes sexuas inapropiades o paròdies de ciència-ficció. Segurament aquesta estètica i l'acceleració i duresa musical d'aquestes bandes és el que fa creure que el psychobilly està influenciat o es una mena de punk. Però observant l'evolució de la música i sobretot la història dels grups veurem que l'escena psychobilly va tenir un grup de seguidors només d'aquest corrent, i que el circuit de concerts mai va barrejar-se ni als 80's ni als 90's amb grups o festivals punk. Cosa que sí ha tingut lloc a partir del segle XXI.
El text tracta sobre música.